ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে প্রায় মোট ৫ কোটি করোনার নমুনা পরীক্ষা হয়েছে
নতুন দিল্লি, ০৭ সেপ্টেম্বর, ২০২০
ভারত বিশ্বের মধ্যে এক অন্যতম দেশ যেখানে প্রতিদিন খুব বেশি সংখ্যক করোনার নমুনা পরীক্ষা হচ্ছে। দেশে প্রতিদিন ১১.৭০ লক্ষ করোনা পরীক্ষা করা হচ্ছে।
আজ পর্যন্ত ভারতে মোট প্রায় ৫ কোটি টি নমুনা পরীক্ষা হয়েছে। গত ২৪ ঘন্টায় ৭,২০,৩৬২টি পরীক্ষা করা হয়েছে। দেশব্যাপী ব্যাপক হারে পরীক্ষা চালানোর ফলে গত দু’সপ্তাহে প্রায় ১,৩৩,৩৩,৯০৪টি পরীক্ষা করা হয়েছে।
কেন্দ্রীয় সরকার বৃহত্তর প্রেক্ষাপটে করোনা সংক্রমণ রোধে বেশ কিছু গুরুত্বপূর্ণ পদক্ষেপ গ্রহণ করেছে। সাধারণ মানুষের সুবিধার্থে নিরন্তর করোনা পরীক্ষা চালিয়ে যাচ্ছে। সম্প্রতি এবিষয়ে কেন্দ্রীয় সরকার সংশোধিত সর্বশেষ নির্দেশিকা জারি করেছে। পরীক্ষা পদ্ধতি সহজ করার জন্য সকল রাজ্য, কেন্দ্রশাসিত অঞ্চলের সরকার ও প্রশাসনের সঙ্গে প্রতিনিয়ত সমন্বয় বজায় রেখেছে।
আগস্টের তৃতীয় সপ্তাহ থেকে প্রতিদিন গড়ে করোনা পরীক্ষার সংখ্যা ক্রমশই বেড়েছে। সেপ্টেম্বরের প্রথম সপ্তাহেই এই পরীক্ষা ১০ লক্ষে পৌঁছেছে। প্রতিনিয়ত পরীক্ষার সংখ্যা বৃদ্ধির ফলে প্রাথমিকভাবেই করোনা রোগীদের সনাক্তকরণ, তাদেরকে বাড়ি অথবা হাসপাতালে আইসোলেশনে রাখা, সময়মতো কার্যকরী চিকিৎসার ফলে করোনা সংক্রমণ রোধ সম্ভবপর হয়েছে। এর ফল স্বরূপ দ্রুত করোনা থেকে সুস্থ হওয়ার সংখ্যাও যেমন বাড়ছে, তেমনি মৃত্যুর হার ক্রমশই কমছে।
কোভিড-১৯ সংক্রান্ত প্রকৃত ও সর্বশেষ তথ্য সংক্রান্ত টেকনিক্যাল বিষয়, নীতি-নির্দেশিকা এবং পরামর্শের জন্য নিয়মিত https://www.mohfw.gov.in/ এবং @MoHFW_INDIA –এই ওয়েবসাইটে নজর রাখুন।
টেকনিক্যাল বিষয়ে জানার জন্য technicalquery.covid19[at]gov[dot]in, ncov2019[at]gov[dot]in এবং @CovidIndiaSeva - এখানে যোগাযোগ করা যেতে পারে।
কোভিড-১৯ সংক্রান্ত যে কোনও বিষয়ে জানার জন্য স্বাস্থ্য ও পরিবার কল্যাণ মন্ত্রকের হেল্পলাইন নম্বর : +91-11-23978046 or 1075  – এ যোগাযোগ করুন। কোভিড-১৯ সংক্রান্ত রাজ্য/কেন্দ্রশাসিত অঞ্চলগুলির হেল্পলাইন নম্বরের তালিকা নীচের লিঙ্কে দেওয়া রয়েছে - https://www.mohfw.gov.in/pdf/coronvavirushelplinenumber.pdf
(CG/SS/SKD
স্বাস্থ্যওপরিবারকল্যাণমন্ত্রক
ভারত সরকার এপর্যন্ত রাজ্য এবং কেন্দ্রশাসিত অঞ্চলগুলিকে বিনামূল্যে ১৭.১৫ কোটিরও বেশি টিকার ডোজ সরবরাহ করেছে
নতুন দিল্লি, ০৬ মে, ২০২১
ভারত সরকার কোভিড-১৯ অতিমারীর বিরুদ্ধে রাজ্য এবং কেন্দ্রশাসিত অঞ্চলগুলিকে সঙ্গে নিয়ে যৌথভাবে লড়াই চালাচ্ছে। অতিমারীর মোকাবিলা এবং সংক্রমণ প্রসার রোধে ভারত সরকারের ৫টি গুরুত্বপূর্ণ কৌশলের মধ্যে অন্যতম হলো টিকাদান।
কোভিড-১৯ টিকাদানের তৃতীয় পর্যায়ে গতি আনতে এবং উদার মূল্য নির্ধারণ পদ্ধতির আওতায় পয়লা মে থেকে ১৮ বছরের ঊর্ধ্বে সুবিধাভোগীদের টিকাদান পর্ব শুরু হয়েছে। যোগ্য ব্যক্তিরা ২৮ এপ্রিল থেকে আরোগ্য সেতু অ্যাপ অথবা কোউইন পোর্টাল  এর মধ্যামে নাম নথিভুক্ত করছেন।
ভারত সরকার এপর্যন্ত রাজ্য/কেন্দ্রশাসিত অঞ্চলগুলিকে বিনামূল্যে ১৭ কোটি ১৫ লক্ষ ৪২ হাজার ৪১০টি টিকার ডোজ সরবরাহ করেছে। আজ সকাল ৮টা পর্যন্ত পাওয়া তথ্য অনুযায়ী এর মধ্যে অপচয় সহ ১৬ কোটি ২৬ লক্ষ ১০ হাজার ৯০৫টি ডোজ খরচ করা হয়েছে।
অতএব, এখনও পর্যন্ত রাজ্য/কেন্দ্রশাসিত অঞ্চলগুলির কাছে ৮৯ লক্ষ ৩১ হাজার ৫০৫টি টিকার ডোজ রয়েছে। আগামী তিন দিনের মধ্যে রাজ্য/কেন্দ্রশাসিত অঞ্চলগুলিকে ২৮ লক্ষ ৯০ হাজার ৩৬০টিরও বেশি টিকার ডোজ সরবরাহ করা হবে।
SC/SS/SKD/
(Visitor Counter : 152
নারীওশিশুবিকাশমন্ত্রক
শিশুদের পুষ্টির অবস্থা পর্যবেক্ষণের জন্য পরিকল্পনা
নতুন দিল্লি, ০৮ ডিসেম্বর, ২০২১
অপুষ্টি একটি বহুমুখী সমস্যা। শৈশবে অপুষ্টির মূল কারণ গুলি হল বাল্যবিবাহ, ত্রুটিপূর্ণ ও অপরিনত শিশুর জন্ম প্রভৃতি।
প্রধানমন্ত্রী পোষণ শক্তি অভিযান, পিএম পোষণ, যা আগে স্কুলে মিডডে মিলের জন্য জাতীয় কর্মসূচি নামে পরিচিত ছিল। কেন্দ্রের এটি একটি অগ্রগণ্য প্রকল্প। এই প্রকল্পের মাধ্যমে বিদ্যালয় উপস্থিতি বাড়ানোর পাশাপাশি শিশুদের পুষ্টির জন্য সহায়তা করা হয়।
জাতীয় খাদ্য সুরক্ষা আইন, ন্যাশনাল ফুড সিকিউরিটি অ্যাক্ট-২০১৩'র তপশীল দুই অনুযায়ী এই প্রকল্পের অধীনে প্রাথমিক স্তরের শিশুদের জন্য ৪৫০ ক্যালোরি এবং ১২ গ্রাম প্রোটিন এবং উচ্চ প্রাথমিক শ্রেণির শিশুদের জন্য ৭০০ ক্যালোরি ও ২০ গ্রাম প্রোটিন যুক্ত গরম রান্না করা খাবারের বিধানকে বাধ্যতামূলক করা হয়েছে। এই প্রকল্পের মাধ্যমে রান্নার খরচও বহন করা হয়। ডাল, শাক সবজি, ভোজ্য তেল এবং মসলা বাবদ খরচ মেটানোর জন্য সমস্ত কর্ম দিবসে প্রাথমিকের ক্ষেত্রে ৪.৯৭ পয়সা এবং উচ্চ প্রাথমিকের জন্য ৭.৪৫ পয়সা শিশু প্রতি দেওয়া হয়।
আজ রাজ্যসভায় এক লিখিত প্রশ্নের জবাবে কেন্দ্রীয় নারী ও শিশু বিকাশ মন্ত্রী শ্রীমতি স্মৃতি যুবিন ইরানি এই তথ্য জানিয়েছেন।
CG/ SB
(Visitor Counter : 105
কেন্দ্রীয়মন্ত্রিসভা
২০২২-২৩ রবি মরশুমের ১ অক্টোবর ২০২২ থেকে ৩১ মার্চ ২০২৩ সময়কালের জন্য ফসফেট ও পটাশ সারের মূল্যে মোট কেন্দ্রীয় ভর্তুকি সহায়তা ৫১,৮৭৫ কোটি টাকা - সিদ্ধান্ত কেন্দ্রীয় মন্ত্রিসভার
নয়াদিল্লি, ২ নভেম্বর ২০২২
নাইট্রোজেন , ফসফরাস , পটাশ  এবং সালফার  – এই সমস্ত উপাদান-ভিত্তিক সারের কিলোগ্রাম প্রতি দরের ক্ষেত্রে মোট ৫১,৮৭৫ কোটি টাকার ভর্তুকি সহায়তা অনুমোদন করল কেন্দ্রীয় মন্ত্রিসভা। ২০২২-২৩-এর রবি মরশুমের ১ অক্টোবর ২০২২ থেকে ৩১ মার্চ ২০২৩ পর্যন্ত সময়কালের জন্য এই ভর্তুকি সহায়তা মঞ্জুর করা হয়েছে।
প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার আজকের বৈঠকে স্থির হয়েছে যে ২০২২-২৩-এর রবি মরশুমের ঐ নির্দিষ্ট সময়কাল পর্যন্ত নাইট্রোজেন, ফসফরাস, পটাশ এবং সালফার উপাদান-ভিত্তিক সারের কিলোগ্রাম প্রতি মূল্য নির্দিষ্ট হবে যথাক্রমে ৯৮.০২, ৬৩.৯৩, ২৩.৬৫ এবং ৬.১২ টাকা।
কেন্দ্রীয় মন্ত্রিসভার এই সিদ্ধান্তের ফলে রবি মরশুমে কৃষকদের কাছে এই সমস্ত উপাদান-ভিত্তিক সারের যোগান আরও সুলভ হয়ে উঠবে। তাতে সার্বিকভাবে লাভবান হবে দেশের কৃষিক্ষেত্রটি।
PG/SKD/DM/
(
নীতিআয়োগ
ভারত উদ্ভাবনী সূচক-এর দ্বিতীয় সংস্করণ প্রকাশ করল নীতি আয়োগ
নতুন দিল্লি, ২০ জানুয়ারি, ২০২১
নীতি আয়োগ এবং ইনস্টিটিউট ফর কম্পিটিটিভনেস আজ ভার্চুয়াল মাধ্যমে ভারত উদ্ভাবনী সূচক-এর দ্বিতীয় সংস্করণ প্রকাশ করেছে। দেশের বিভিন্ন রাজ্য এবং কেন্দ্রশাসিত অঞ্চলের উদ্ভাবনী দক্ষতা এবং কর্মক্ষমতা এই রিপোর্টে পরীক্ষামূলক ভাবে দেখা হয়েছে। প্রথম সংস্করণটি প্রকাশিত হয়েছিল ২০১৯ এর অক্টোবরে।
ভারত উদ্ভাবনী ইন্ডেক্স-২০২০-র আজ প্রকাশ করেন নীতি আয়োগের ভাইস চেয়ারম্যান ডক্টর রাজীব কুমার। অন্যদের মধ্যে উপস্থিত ছিলেন, আয়োগের সদস্য  ডাক্তার ভি কে পাল, সদস্য  ডক্টর রমেশ চন্দ, মুখ্য কার্যনির্বাহী আধিকারিক অমিতাভ কান্ত, উপদেষ্টা  নীরজ সিনহা এবং ইনস্টিটিউট ফর কম্পেটিটিভনেস- এর চেয়ারম্যান ডক্টর অমিত কাপুর।
মেজর স্টেটস- বিভাগে কর্ণাটক শীর্ষ স্থান অর্জন করেছে। মহারাষ্ট্র তামিলনাড়ুকে পিছনে ফেলে দ্বিতীয় স্থান অধিকার করেছে। এর পাশাপাশি তেলেঙ্গানা, কেরালা, হরিয়ানা অন্ধপ্রদেশ, গুজরাট, উত্তর প্রদেশ এবং পাঞ্জাব ক্রমান্বয়ে প্রথম ১০টি রাজ্যের মধ্যে রয়েছে।
কর্ণাটক প্রথম হওয়ার পিছনে অন্যতম কারণ হচ্ছে ওই রাজ্যে সরাসরি বিদেশি বিনিয়োগের পরিমাণ অনেকটাই বৃদ্ধি পাওয়া।
আন্ডারটেকিং রাজ্যের ক্যাটাগরিতে দিল্লি এবারও প্রথম স্থানে রয়েছে। উত্তর-পূর্ব অঞ্চলের পার্বত্য রাজ্যগুলির মধ্যে হিমাচল প্রদেশ আগের বছর দ্বিতীয় স্থানে থাকলেও এ বছর তারা প্রথম স্থান অর্জন করেছে। ২০১৯-এ প্রথম স্থানে থাকা সিকিম এবছর চতুর্থ স্থান পেয়েছে।
উদ্ভাবনী বিষয়গুলির পরিমাপ করা হয় পাঁচটি গুরুত্বপূর্ণ দিক বিবেচনা করে। এগুলি হচ্ছে মানবসম্পদ, বিনিয়োগ, কর্মীদের জ্ঞানের পরিধি, ব্যবসার পরিবেশ এবং নিরাপত্তা ও আইনি পরিবেশের উপর।
প্রধানমন্ত্রীরদপ্তর
প্রধানমন্ত্রী ৬ই মে, ‘জেআইটিও কানেক্ট ২০২২’-এর উদ্বোধনী অধিবেশনে বক্তব্য রাখবেন
নতুনদিল্লি, ৫ই মে, ২০২২
প্রধানমন্ত্রী শ্রী নরেন্দ্র মোদী ৬ই মে সকাল ১০টা ৩০-এ ভিডিও কনফারেন্সিং-এর মাধ্যমে জৈন আন্তর্জাতিক বাণিজ্য সংগঠনের ‘জেআইটিও কানেন্ট ২০২২’ কর্মসূচীর উদ্বোধনী অধিবেশনে বক্তব্য রাখবেন।
বিশ্বজুড়ে জৈন সম্প্রদায়ের সদস্যদের মধ্যে জৈন আন্তর্জাতিক বাণিজ্য সংগঠন  যোগাযোগ রেখে চলে। শিল্প ও বাণিজ্য ক্ষেত্রের সঙ্গে যুক্তদের মধ্যে ব্যক্তিগতস্তরে মতবিনিময়েরসুযোগ করে দিতে জেআইটিও কানেন্ট সহায়তা করে। পুণের গঙ্গাধাম অ্যানেক্সে ৩দিনের এই অনুষ্ঠানে বাণিজ্য ও অর্থনীতি সংক্রান্ত বিভিন্ন বিষয় নিয়ে আলোচনা হবে। অনুষ্ঠান শেষ হবে ৮ই মে।
CG/CB/NS/
(
ক্রেতা, খাদ্যএবংগণবন্টনমন্ত্রক
প্রবাসী শ্রমিকদের বিনামূল্যে খাদ্যশস্য ও ডাল বন্টন
নয়াদিল্লি, ২৩ সেপ্টেম্বর, ২০২০
প্রবাসী/আটকে পড়া শ্রমিকদের সম্পর্কিত তথ্য ও তাঁদের সংখ্যা যেহেতু জানা নেই, তাই তাঁদের সকলকে আত্মনির্ভর ভারত কর্মসূচির আওতায় নিয়ে এসে ২০১৩’র জাতীয় খাদ্য সুরক্ষা আইনের আওতায় বিনামূল্যে খাদ্যশস্য ও ডাল বন্টন করা হচ্ছে। এছাড়াও, এ ধরনের শ্রমিকদের রাজ্য গণবন্টন ব্যবস্থার আওতায় বিভিন্ন ধরনের খাদ্যশস্য ও ডাল সরবরাহ করা হয়। কেন্দ্রীয় গ্রাহক বিষয়ক, খাদ্য ও গণবন্টন দপ্তরের পক্ষ থেকে প্রায় ৮ কোটি প্রবাসী শ্রমিকের জন্য মে ও জুন – এই দুই মাসে সমস্ত রাজ্য/কেন্দ্রশাসিত অঞ্চলে ৮ লক্ষ মেট্রিক টন খাদ্যশস্য বরাদ্দ করা হয়েছে। প্রাথমিকভাবে রাজ্য/কেন্দ্রশাসিত অঞ্চলগুলিতে প্রায় ২ কোটি ৮০ লক্ষ প্রবাসী শ্রমিককে এই কর্মসূচির আওতায় বিনামূল্যে খাদ্যশস্য ও ডাল সরবরাহ করা হয়েছে। যেহেতু প্রবাসী/আটকে পড়া শ্রমিকদের চিহ্নিতকরণের প্রক্রিয়া সময় সাপেক্ষ তাই অধিকাংশ রাজ্য/কেন্দ্রশাসিত অঞ্চল গত ৩১শে অগাস্ট পর্যন্ত এই শ্রেণীর মানুষকে বিনামূল্যে খাদ্যশস্য ও ডাল সরবারহের জন্য পর্যাপ্ত পরিমাণে সংগ্রহ করেছে। রাজ্য/কেন্দ্রশাসিত অঞ্চলগুলির কাছ থেকে পাওয়া তথ্যানুযায়ী, গত মে ও জুন মাস গড়ে প্রায় ২ কোটি ৬৭ লক্ষ প্রবাসী শ্রমিক এই কর্মসূচির আওতায় ২ লক্ষ ৬৭ হাজার মেট্রিক টন খাদ্যশস্য পেয়েছেন। এছাড়াও, এই কর্মসূচির আওতায় রাজ্য/কেন্দ্রশাসিত অঞ্চলগুলিকে ৩৯ হাজার ১০১ মেট্রিক টনের বেশি ছোলা সরবরাহ করা হয়েছে। গত ৩১শে অগাস্ট পর্যন্ত রাজ্য/কেন্দ্রশাসিত অঞ্চলগুলি ১৬ হাজার ৬৩৯ মেট্রিক টনেরও বেশি ছোলা বন্টন করেছে।
রাজ্যসভায় আজ এক লিখিত জাবেব এই তথ্য দেন গ্রাহক বিষয়ক, খাদ্য ও গণবন্টন প্রতিমন্ত্রী শ্রী দানভে রাওসাহেব দাদারাও।
CG/BD/SB
(Visitor Counter : 55
প্রধানমন্ত্রীরদপ্তর
প্রধানমন্ত্রী ৭ই এপ্রিল “পরীক্ষা পে চর্চা ২০২১” অনুষ্ঠানে ছাত্র ছাত্রী, শিক্ষক শিক্ষিকা এবং অভিভাবক অভিভাবিকাদের সঙ্গে মতবিনিময় করবেন
নয়াদিল্লী, ৫ এপ্রিল, ২০২১
প্রধানমন্ত্রী শ্রী নরেন্দ্র মোদী ৭ই এপ্রিল সন্ধ্যে ৭টায় ভিডিও কনফারেন্সের মাধ্যমে “পরীক্ষা পে চর্চা ২০২১” অনুষ্ঠানে বিশ্বের বিভিন্ন প্রান্তের ছাত্র ছাত্রী, শিক্ষক শিক্ষিকা এবং অভিভাবক অভিভাবিকাদের সঙ্গে মতবিনিময় করবেন।
এক ট্যুইট বার্তায় প্রধানমন্ত্রী বলেছেন, ‘আমাদের সাহসী #ExamWarriors, অভিভাবক-অভিভাবিকা এবং শিক্ষক-শিক্ষিকাদের সঙ্গে মনে রাখার মতো বিভিন্ন বিষয় নিয়ে আকর্ষণীয় প্রশ্নোত্তরের একটি নতুন ফরম্যাটের ব্যবস্থা করা হয়েছে।
৭ই এপ্রিল সন্ধ্যে ৭টা “পরীক্ষা পে চর্চা” #PPC2021 আয়োজনে যোগ দিন।’
CG/CB/NS
(
প্রধানমন্ত্রীরদপ্তর
‘সদৈব অটল’ এ এবং সংসদ ভবনে অটল বিহারী বাজপেয়ীজীকে প্রধানমন্ত্রীর শ্রদ্ধার্ঘ্য
নয়াদিল্লি, ২৫ ডিসেম্বর, ২০২২
প্রধানমন্ত্রী শ্রী নরেন্দ্র মোদী আজ শ্রী অটল বিহারী বাজপেয়ীকে ‘সদৈব অটল’ - এ এবং সংসদ ভবনে শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন, “আজ সকালে ‘সদৈব অটল’ - এ এবং সংসদ ভবনে অটলজীকে শ্রদ্ধা নিবেদন করেছি”।
PG/CB/SB
(
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ১৮ই জুলাই, ২০২১
দেশজুড়ে টিকাকরণ অভিযানে এ পর্যন্ত ৪০ কোটি ৪৯লক্ষ টিকা দেওয়া হয়েছে।
সারা দেশে এ পর্যন্ত মোট সুস্থ হয়েছেন ৩ কোটি ২ লক্ষ ৬৯হাজার ৭৯৬ জন।
কোভিড মুক্ত হওয়ার হার বেড়ে হয়েছে ৯৭.৩১%।
গত চব্বিশ ঘন্টায় আরোগ্য লাভ করেছেন ৪২,০০৪ জন।
এই সময়ে নতুন করে সংক্রমিত হয়েছেন ৪১,১৫৭ জন।
ভারতে চিকিৎসাধীন সংক্রমিতের সংখ্যা বর্তমানে ৪,২২,৬৬০।
মোট সংক্রমিতের মাত্র ১.৩৬% এখন চিকিৎসাধীন।
সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ২.০৮%।
পরপর ২৭ দিন দৈনিক সংক্রমিতের হার ৩%র কম౼আজ এই হার ২.১৩%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৪৪কোটি ৩৯ লক্ষ।
CG/CB
(Visitor Counter : 110
স্বাস্থ্যওপরিবারকল্যাণমন্ত্রক
ডায়াবেটিসে আক্রান্তদের নিয়মিত পর্যবেক্ষণ করে রক্তের শর্করা নিয়ন্ত্রণে রাখার পরামর্শ
সজাগ থাকুন, এমনকি প্রাথমিক লক্ষণ গুলিও এড়িয়ে যাবেন না, মিউকরমাইকোসিস থেকে নিরাপদে থাকুন
মুম্বাই, ২১ মে, ২০২১
মিউকরমাইকোসিস, যা ব্ল্যাক ফাঙ্গাস সংক্রমণ নামে পরিচিত, তা আদৌ কোন নতুন রোগ নয়। করোনা অতিমারির আগেও এই ধরনের ফাঙ্গাস সংক্রমণের খোঁজ পাওয়া গেছে। যদিও এর প্রভাব খুবই কম। তবে বর্তমান কোভিড-১৯ জনিত পরিস্থিতিতে এই ধরনের প্রাণঘাতী ফাঙ্গাস ইনফেকশন অধিক সংখ্যায় পাওয়া যাচ্ছে। করোনা আক্রান্ত রোগীর মধ্যে এই জাতীয় সংক্রমণ দেখা দিচ্ছে। এর থেকে আমাদের প্রতিহত হওয়া দরকার।
দিল্লির অল ইন্ডিয়া ইনস্টিটিউট অফ মেডিক্যাল সায়েন্সেসের অধিকর্তা ডাক্তার রন্দীপ গুলেরিয়া গত সপ্তাহে এক সাংবাদিক বৈঠকে এই ব্ল্যাক ফাঙ্গাস সংক্রমণের সুস্পষ্ট ব্যাখ্যা দিয়েছেন। পূর্বে ডায়াবেটিস মেলিটাসে আক্রান্ত মানুষের মধ্যে এই মিউকরমাইকোসিস বা ব্ল্যাক ফাঙ্গাস হওয়ার প্রবণতা লক্ষ্য করা গেছে। বিশেষ করে যাদের রক্তে শর্করার পরিমাণ খুবই বেশি। এর পাশাপাশি ক্যান্সারে আক্রান্ত ব্যক্তি যারা কেমোথেরাপি নিচ্ছেন, তাদের মধ্যে এই রোগের সংক্রমণ ঘটতো। কিন্তু বর্তমানে করোনা আক্রান্তদের মধ্যে এই রোগের লক্ষণ দেখা দিচ্ছে। অল ইন্ডিয়া ইনস্টিটিউট অব মেডিকেল সায়েন্সেসের পক্ষ থেকে এরকম ২০ জন রোগীর সন্ধান পাওয়া গেছে, যারা ব্ল্যাক ফাঙ্গাসে আক্রান্ত হয়েছেন। এদের প্রত্যেকেরই করোনা হয়েছিল। বিভিন্ন রাজ্য থেকেও ৪০০ থেকে ৫০০ জন এইরকম রোগীর সন্ধান পাওয়া গেছে।
আসলে করোনার চিকিৎসায় ব্যবহৃত ওষুধ শরীরের লিম্ফোসাইটের সংখ্যা হ্রাস করতে পারে। শ্বেত রক্ত কণিকার মধ্যে থাকা এই লিম্ফোসাইটের কাজ হচ্ছে শরীরকে জীবাণু যেমন, ভাইরাস, ব্যাকটেরিয়া বা পরজীবীর আক্রমণের হাত থেকে বাঁচানো। করোনা রোগীদের ক্ষেত্রে সেজন্য লিম্ফোপেনিয়ার সৃষ্টি হয়। ফলে ছত্রাক আক্রমণের পথ সুগম হয়ে ওঠে।
সুতরাং যাদের শরীরে রোগ প্রতিরোধ ক্ষমতা কম তাদের ক্ষেত্রে এই মিউকরমাইকোসিস বা ব্ল্যাক ফাঙ্গাসের আক্রমণ ঘটার সম্ভাবনা বেশি থাকে।
মিউকরমাইকোসিস আক্রান্ত হলে তার বিভিন্ন ধরনের লক্ষণ পরিলক্ষিত হয়। শরীরের বিভিন্ন অঙ্গে এই ধরনের ফাঙ্গাস আক্রমণ করতে পারে। যার মধ্যে রয়েছে, রাইনো অরবিটাল সেরিব্রাল মিউকরমাইকোসিস বা পালমোনারি মিউকরমাইকোসিস। এছাড়াও এই ধরনের ফাঙ্গাস আক্রমণ খাদ্যনালী, বা ত্বক কিংবা অন্যান্য অঙ্গে হতে পারে।
সেজন্য করোনা আক্রান্ত রোগী এবং ডায়াবেটিসে আক্রান্ত রোগীদের খুবই সচেতন থাকতে হবে।
ব্যথা কিংবা চোখ বা নাক লাল হওয়া কিংবা অল্প জ্বর, মাথা ব্যাথা, সর্দি অথবা রক্ত বমি বা শ্বাসকষ্ট হলে অবিলম্বে চিকিৎসকের পরামর্শ নিতে হবে।
CG/ SB
(Visitor Counter : 1160
ক্ষুদ্র, অতিক্ষুদ্রওমাঝারিশিল্পমন্ত্রক
কোভিডের দ্বিতীয় পর্যায়ের লকডাউনে খাদি ও গ্রামীণ শিল্প কমিশনকে ৪৫ কোটি টাকার সামগ্রী ক্রয়ের বরাত দিয়ে খাদি কারিগরদেরকে সরকারের বড় রকমের উৎসাহ প্রদান
নতুন দিল্লি, ২৯ মে, ২০২১
দেশে খাদি কারিগরদের কর্মসংস্থানের সুযোগ হওয়ায় তাঁদের আর্থিক সঙ্কট মোকাবিলায় তা সহায়ক হয়েছে। কোভিড-১৯ অতিমারির দ্বিতীয় ঢেউয়ের সময় দেশের বেশিরভাগ অংশেই লকডাউন রয়েছে। চলতি বছরের মার্চ থেকে মে মাস পর্যন্ত উৎপাদন এবং পরিষেবা খাতে তীব্র সংকট পরিস্থিতি সত্বেও খাদি ও গ্রামীণ শিল্প কমিশন, কেআইভিসি সরকারের কাছ থেকে প্রায় ৪৫ কোটি টাকার সামগ্রী ক্রয়ের অর্ডার পেয়েছে। এতে লক্ষ লক্ষ খাদি কারিগরের জীবিকা নির্বাহ হবে। খাদির সামগ্রী ক্রয়ের অর্ডার পাওয়া গেছে আদিবাসী বিষয়ক মন্ত্রক, ভারতীয় রেল এবং এয়ার ইন্ডিয়ার তরফ থেকে।
খাদি ও গ্রামীণ শিল্প কমিশন এবং আদিবাসী বিষয়ক মন্ত্রকের মধ্যে একটি চুক্তি স্বাক্ষরিত হয়েছে। যেখানে আদিবাসী সম্প্রদায়ভুক্ত শিক্ষার্থীদের জন্য ৬.৩৮ লক্ষ মিটার পলি খাদি ফেব্রিকের পরিমাণ বাড়িয়ে ৮.৪৬ লক্ষ্য মিটার করা হয়েছে। যার পরিমাণ ২০ কোটি ৬০ লক্ষ টাকা। গত এপ্রিল মাসে এই চুক্তি স্বাক্ষরিত হয়েছে।
আদিবাসী মন্ত্রকের এই অর্ডার খাদি কেন্দ্রের উত্তরপ্রদেশ, গুজরাট, রাজস্থান এবং হরিয়ানা শাখায় বন্টন করা হয়েছে। এই সামগ্রী তৈরির জন্য চলতি বছরের জুন মাসে কাঁচামাল সরবরাহ করা হবে।
একইভাবে রেল মন্ত্রকের পক্ষ থেকে গত এপ্রিল এবং মে মাসে খাদি ও গ্রামীণ শিল্প কমিশনকে ১৯ কোটি ৫০ লক্ষ টাকার অর্ডার দেওয়া হয়েছে। রেলের সামগ্রীর মধ্যে রয়েছে, কাপড়, তোয়ালে, বিছানার চাদর, পতাকা ব্যানার, স্পঞ্জ কাপড় প্রভৃতি। রেলের এই অর্ডারের ফলে দেশের একশটি খাদি কেন্দ্রের শাখায় নথিভূক্ত খাদি কারিগররা সরাসরি ভাবে উপকৃত হবেন। আগামী জুন এবং জুলাই মাসে এসব সামগ্রী রেলকে সরবরাহ করতে হবে।
রেলের পাশাপাশি এয়ার ইন্ডিয়াও তাদের এক্সিকিউটিভ এবং বিজনেস ক্লাসের আন্তর্জাতিক যাত্রীদের জন্য ১.১০ লক্ষ বিভিন্ন ধরনের সামগ্রী ক্রয় করবে। যার মূল্য ৪ কোটি ১৯ লক্ষ টাকা।
খাদির বিভিন্ন সামগ্রী মধ্যে করোনা জনিত অতিমারিতে যেসব বিষয়ের সামগ্রী তৈরি করা হয়েছে তার মধ্যে রয়েছে, হ্যান্ড স্যানিটাইজার, ময়েশ্চারাইজার লোশন, লেমনগ্রাস অয়েল, হাতে তৈরি সাবান, লিপবাম, ফেসওয়াশ, প্রয়োজনীয় তেল প্রভৃতি। এইসব সামগ্রী খাদির বিভিন্ন কেন্দ্র থেকে উৎপন্ন হয়।
খাদি ও গ্রামীণ শিল্প কমিশনের চেয়ারম্যান শ্রী বিনয় কুমার সাক্সেনা জানান, কোভিড-১৯ অতিমারির দ্বিতীয় ঢেউয়ে খাদির সামগ্রী ক্রয়ের জন্য বিপুল পরিমাণ অর্ডার মেলায় খাদি কারিগরদের কর্মসংস্থানের সুযোগ হবে। যা আত্মনির্ভর ভারত-এর স্বপ্ন পূরণ করবে। তিনি বলেন, দেশের বর্তমান পরিস্থিতিতে খাদি কারিগরদের জীবিকা নির্বাহের ক্ষেত্রে বড়োসড়ো চ্যালেঞ্জ এসেছিল। আদিবাসী মন্ত্রক, ভারতীয় রেল এবং এয়ার ইন্ডিয়ার থেকে পাওয়া অর্ডারের ভিত্তিতে খাদির চর্কা সচল রাখতে প্রভূত সাহায্য করেছে। এর ফলে তাঁত শ্রমিক থেকে শুরু করে এই শিল্পের সঙ্গে যুক্ত কারিগর এবং অন্যান্য কর্মীদের কর্মসংস্থান সুদৃঢ় হয়েছে।
CG/SB
(Visitor Counter : 139
নতুনওপুনর্নবীকরণযোগ্যজ্বালানিমন্ত্রক
পুনর্নবীকরণযোগ্য শক্তি ক্ষেত্রে ভারত ও ফ্রান্সের মধ্যে স্বাক্ষরিত সমঝোতাপত্রে মন্ত্রিসভার সায়
নতুন দিল্লি, ৩ মার্চ, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভাকে ভারত ও ফ্রান্সের মধ্যে পারস্পরিক সহযোগিতার লক্ষ্যে পুনর্নবীকরণযোগ্য শক্তি ক্ষেত্রে স্বাক্ষরিত সমঝোতাপত্র বা মউ সম্পর্কে অবহিত করা হয়েছে। উল্লেখ করা যেতে পারে, চলতি বছরের গোড়ায় জানুয়ারি মাসে দুই দেশের মধ্যে এই মউ স্বাক্ষরিত হয়।
পুনর্নবীকরণযোগ্য শক্তি ক্ষেত্রে পারস্পরিক সুবিধা, সমতা ও অধিকারের মত বিষয়গুলির ওপর ভিত্তি করে দ্বিপাক্ষিক সহযোগিতার প্রসার ঘটাতেই এই মউ স্বাক্ষরিত হয়। মউ অনুযায়ী সৌর, বায়ু, জল এবং জৈবগ্যাস শক্তি ক্ষেত্রে প্রযুক্তি হস্তান্তরের বিষয়গুলিতে দুই দেশের মধ্যে সহযোগিতা গড়ে উঠবে।
এই সমঝোতাপত্রের গুরুত্বপূর্ণ বিষয়গুলি হল –
• বিজ্ঞান ও প্রযুক্তির সঙ্গে যুক্ত কর্মীদের আদান-প্রদান ও প্রশিক্ষণ;
• বৈজ্ঞানিক এবং প্রযুক্তি সম্পর্কিত তথ্য ও পরিসংখ্যান আদান-প্রদান;
• কর্মশিবির ও সেমিনার আয়োজন তথা সাজসরঞ্জাম, ব্যবহারিক জ্ঞান ও প্রযুক্তির হস্তান্তর;
• যৌথভাবে গবেষণাধর্মী এবং প্রযুক্তিগত কর্মসূচি প্রনয়ণ।
দুই দেশের মধ্যে স্বাক্ষরিত এই সমঝোতাপত্রের ফলে পুনর্নবীকরণযোগ্য শক্তি ক্ষেত্রে প্রযুক্তিগত ব্যবহারিক জ্ঞানের বিকাশ ঘটবে, পক্ষান্তরে ২০৩০ সালের মধ্যে ভারতে ৪৫০ গিগাওয়াট পুনর্নবীকরণযোগ্য শক্তি উৎপাদনের উচ্চাকাঙ্খি লক্ষ্য পূরণ করা সম্ভব হবে।
প্রতিরক্ষামন্ত্রক
উপকূলরক্ষী বাহিনী কর্মীদের জন্য সাহসিকতা ও অন্যান্য কাজের জন্য পদক তালিকা
নয়াদিল্লি, ১৪ আগস্ট, ২০১৮
স্বাধীনতা দিবস ২০১৮ উপলক্ষ্যে ভারতের রাষ্ট্রপতি উপকূলরক্ষী বাহিনীর কর্মীদের অসম সাহসিকতা এবং বুদ্ধিমত্তাপূর্ণ সেবার জন্য একটি তটরক্ষক মেডেল , ৫টি তটরক্ষক মেডেল , ২টি তটরক্ষক মেডেল  ঘোষনা করেছেন। আই জি রাকেশ পাল বিশিষ্ট সেবার জন্য রাষ্ট্রপতির তটরক্ষক মেডেল পাবেন। ডিআইজি বেনুরাজন আনবারাসন, কমান্ডান্ট তৌথাং গামলিয়েন, ডেপুটি কমান্ডান্ট আলেকজান্ডার প্রদীপ, অমিত সাঞ্চন কানোজিয়া এবং নীরজ কুমার সাহসিকতার ক্ষেত্রে তটরক্ষক মেডেল পাবেন। এছাড়া বুদ্ধিমত্তাপূর্ণ সেবার জন্য ডিআইজি সনাতন জেনা এবং ক্ষেত্র দোলই তটরক্ষক মেডেল পাবেন। ১৯৯০-এর ২৬ জানুয়ারি থেকে প্রতি বছর সাধারণতন্ত্র দিবস এবং স্বাধীনতা দিবসে উপকূলরক্ষী বাহিনী কর্মীদের এই পুরস্কার দেওয়া হয়ে থাকে।
CG/PB/NS/…
(Visitor Counter : 89
সারওরসায়নমন্ত্রক
রেমডেসিভিরের উৎপাদনের জন্য ২৫টি নতুন জায়গার অনুমোদন
নতুনদিল্লি, ২৩শে এপ্রিল, ২০২১
রসায়ন ও সার প্রতিমন্ত্রী শ্রী মনসুখ মান্ডভিয়া জানিয়েছেন, ১২ই এপ্রিল থেকে দেশে রেমডেসিভিরের উৎপাদনের জন্য ২৫টি নতুন জায়গার অনুমোদন দেওয়া হয়েছে।
তিনি বলেছেন, এই ওষুধ উৎপাদনের ক্ষমতা প্রতি মাসে ৪০ লক্ষ থেকে বেড়ে ৯০ লক্ষ ভয়েল করা হয়েছে। খুব শীঘ্রই প্রতিদিন ৩ লক্ষ ভয়েল উৎপাদন করা হবে। পুরো পরিস্থিতির দিকে খেয়াল রাখা হচ্ছে। রেমডেসিভিরের সরবরাহ বজায় রাখার জন্য সরকার সব ধরণের উদ্যোগ নিয়েছে।
CG/CB/
(Visitor Counter : 174
প্রধানমন্ত্রীরদপ্তর
সর্বভারতীয় আইন মন্ত্রী ও আইন সচিবদের এক সম্মেলনের উদ্বোধনী পর্বে আগামীকাল ভাষণ দেবেন প্রধানমন্ত্রী
নয়াদিল্লি, ১৪ অক্টোবর ২০২২
আগামীকাল বেলা ১০-৩০ মিনিটে এক ভিডিও বার্তার মাধ্যমে সর্বভারতীয় আইন মন্ত্রী ও আইন সচিবদের এক সম্মেলনের উদ্বোধনী অনুষ্ঠানে ভাষণ দেবেন প্রধানমন্ত্রী।
দু’দিনের এই সম্মেলনের আয়োজক কেন্দ্রীয় আইন ও বিচার মন্ত্রক। গুজরাটের একতা নগরে অনুষ্ঠিত হবে এই সম্মেলন। এর উদ্দেশ্য হল, ভারতের আইন ও বিচার ব্যবস্থার সঙ্গে সংশ্লিষ্ট বিভিন্ন বিষয় সম্পর্কে আলোচনা ও মতবিনিময়। একদিক থেকে এই সম্মেলনটি হয়ে উঠবে নীতি রচয়িতাদের জন্য একটি সাধারণ মঞ্চবিশেষ। সম্মেলনে বিভিন্ন রাজ্য ও কেন্দ্রশাসিত অঞ্চলের প্রতিনিধিরা সংশ্লিষ্ট বিষয়ে অনুসরণযোগ্য সর্বশ্রেষ্ঠ পদ্ধতির বিষয়টি যেমন সকলের কাছে তুলে ধরতে পারবেন, অন্যদিকে তেমনই নতুন নতুন চিন্তাভাবনার বিষয়গুলিও তাঁরা ব্যাখ্যা করবেন। এর মাধ্যমে পারস্পরিক সহযোগিতার প্রসার ঘটবে বলে মনে করা হচ্ছে।
বিবাদ-বিসংবাদ সম্পর্কিত বিভিন্ন বিষয়ের বিকল্প সমাধান, দ্রুত ও সুলভ বিচার নিশ্চিত করার লক্ষ্যে ক্ষেত্রবিশেষে মধ্যস্থতাকারীর সহায়তা গ্রহণ, অপ্রচলিত আইনগুলি বাতিল করা, বিচারকে সাধারণ মানুষের কাছে আরও সহজ ও সুলভ করে তোলা, বকেয়া মামলাগুলির সংখ্যা কমিয়ে আনা ও সেগুলির দ্রুত নিষ্পত্তি ইত্যাদি বিষয়ে আলোচনা ও মতবিনিময়ের অবকাশ রয়েছে এই সম্মেলনে। এছাড়াও, আইনগত বিষয়ে কেন্দ্র-রাজ্য সমন্বয় প্রচেষ্টার মাত্রা বৃদ্ধি এবং রাজ্যগুলির আইন ব্যবস্থাকে আরও জোরদার করে তোলার মতো বিষয়গুলিও রয়েছে সম্মেলনের আলোচ্যসূচির মধ্যে।
(PG/SKD/DM/
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৪০ কোটি ৩১ লক্ষ ছাড়িয়েছে
দেশে গত ২৪ ঘণ্টায় ৫৭ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৪০ শতাংশ, ২০২০-র মার্চ থেকে সর্বোচ্চ
দেশে গত ২৪ ঘণ্টায় নতুন করে আক্রান্তের সংখ্যা ৬ হাজার ৬৫০
দেশে সুস্পষ্টভাবে করোনায় আক্রান্তের সংখ্যা ৭৭ হাজার ৫১৬
সাপ্তাহিক-ভিত্তিতে আক্রান্তের হার ০.৫৯ শতাংশ, যা গত ৪০ দিন ১ শতাংশের নীচে
নয়াদিল্লি, ২৪ ডিসেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৫৭ লক্ষ ৪৪ হাজার ৬৫২। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৪০ কোটি ৩১ লক্ষ ৬৩ হাজার ৬৩।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৮৬,৭১১
৯৬,৬৯,৮০৬
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৮৪,৬১৪
১,৬৮,১৩,৮৯৩
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৪৯,১২,৪৪,৮৭৫
৩০,৮১,৩৫,২৫২
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৯,২৫,৯৯,৭২০
১৪,৩৯,৯১,৬৬০
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১২,০৩,০৫,৭১৩
৯,১৬,৩০,৮১৯
|
|
মোট
|
|
|
|
১,৪০,৩১,৬৩,০৬৩
দেশে গত ২৪ ঘণ্টায় সুস্থ হয়েছেন ৭ হাজার ৫১ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৪২ লক্ষ ১৫ হাজার ৯৭৭।
জাতীয় স্তরে সুস্থতার হার বর্তমানে ৯৮.৪০ শতাংশ, যা ২০২০’র মার্চ থেকে সর্বাধিক।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ৫৭ দিন দৈনিক আক্রান্তের সংখ্যা ১৫ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ৬ হাজার ৬৫০ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ৭৭ হাজার ৫১৬ হয়েছে, যা মোট আক্রান্তের ০.২২ শতাংশ এবং ২০২০-র মার্চ থেকে সর্বনিম্ন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১১ লক্ষ ৬৫ হাজার ৮৮৭টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৬৬ কোটি ৯৮ লক্ষ ৯ হাজার ৮১৬।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ০.৫৯ শতাংশ, যা গত ৪০ দিন ১ শতাংশের নীচে। একইভাবে, দৈনিক আক্রান্তের হার দাঁড়িয়েছে ০.৫৭ শতাংশ। দৈনিক-ভিত্তিতে আক্রান্তের হার গত ৮১ দিন ২ শতাংশের নীচে রয়েছে এবং গত ১১৬ দিন ৩ শতাংশের নীচে।
(CG/BD/SB
বিজ্ঞানওপ্রযুক্তিমন্ত্রক
বায়োডিগ্রেডেবল যোগ চর্চার মাদুর তৈরি করে আসামের ছয় জন যুবতী জলজ আগাছার বিপদ থেকে হ্রদকে রক্ষা করেছে
নয়াদিল্লী, ৪ মে, ২০২১
আসামের মৎস সম্প্রদায়ের ছয় জন যুবতী জলজ আগাছা থেকে বায়োডিগ্রেডেবল এবং জৈব পদ্ধতিতে যোগ চর্চার মাদুর তৈরি করেছেন।এতে জলজ আগাছাকে সম্পদে পরিণত করার এক অভিনব পথ দেখিয়েছেন তাঁরা।
গুয়াহাটি শহরের দক্ষিণ-পশ্চিমে মিষ্টি জল দীপোর বিলের প্রান্তে বসবাসকারী মৎসজীবি সম্প্রদায়ের যুবতীরা এই মাদুর তৈরি করে সকলের নজর কেড়েছেন।আন্তর্জাতিক স্তরে গুরুত্বপূর্ণ এই জলাভূমিটি রামসার অঞ্চল হিসেবে পরিচিত । এটি পাখিরালয় হিসেবেও স্বীকৃত। এই হ্রদের পাড়ে বসবাসকারী ৯টি গ্রামের মৎসজীবি সম্প্রদায়ের মানুষরা বছরের পর বছর ধরে মাছ শিকার করে জীবিকা নির্বাহ করেন। কিন্তু কয়েক বছর ধরে এই হ্রদে জলজ আগাছা তৈরি হতে থাকায় জলের স্রোত কমেছে। ফলে তারা নানান আর্থিক সংকটের মুখোমুখি হচ্ছেন।
মেয়েদের এ ধরণের উদ্ভাবনের ফলে এই জলাভূমির ওপর সরাসরি নির্ভরশীল পরিবারগুলি দীপোর বিলের পরিবেশ সংরক্ষণ এবং সুস্থায়ী উন্নয়নে উল্লেখযোগ্য অবদান রাখতে পারে। পাশাপাশি তাদের স্থানীয় জীবিকা নির্বাহের ক্ষেত্রটিও সুনিশ্চিত করবে। ‘মুরহেন যোগ মাদুর’ নামে পরিচিত মাদুরটি শীঘ্রই একটি অনন্য পণ্য হিসেবে বিশ্ব বাজারে হাজির হবে।
ভারত সরকারের বিজ্ঞান ও প্রযুক্তি দপ্তরের আওতাধীন স্বশাসিত সংস্থা নর্থ ইস্ট সেন্টার ফর টেকনোলজি অ্যাপ্লিকেশন অ্যান্ড রিসার্চ এর মাধ্যমে এ ক্ষেত্রে একাধিক পদক্ষেপ নেওয়া শুরু হয়েছে। সমগ্র মহিলা সম্প্রদায়কে এই কাজের সঙ্গে যুক্ত করার জন্য উদ্যোগ নেওয়া হয়েছে। ছয় জন যুবতী নেতৃত্ব এই কাজে দিচ্ছেন। এই ধরণের মাদুর ১০০ শতাংশ বায়োডিগ্রেডেবল, হাতে বোনা। এই মাদুর তৈরি করার ফলে স্থানীয় সম্প্রদায়ের যেমন কর্মসংস্থান সৃষ্টি হয়েছে, তেমনই তাঁরা আত্মনির্ভর হয়ে উঠেছেন।
SC/SS /NS
(Visitor Counter : 221
মহাকাশদপ্তর
মহাকাশ ক্ষেত্রে বেসরকারি বিনিয়োগ এবং উদ্ভাবনে উৎসাহ দিতে ইন্ডিয়ান স্পেস প্রোমোশন অ্যান্ড অথরাইজেশন সেন্টার  উদ্যোগের সূচনা : ডঃ জিতেন্দ্র সিং
নয়াদিল্লি, ২২ সেপ্টেম্বর, ২০২০
কেন্দ্রীয় মহাকাশ বিষয়ক দপ্তরের প্রতিমন্ত্রী ডঃ জিতেন্দ্র সিং আজ রাজ্যসভায় এক লিখিত জবাবে জানিয়েছেন, মহাকাশ ক্ষেত্রে বেসরকারি বিনিয়োগ ও উদ্ভাবনে উৎসাহ দিতে সরকার ইন্ডিয়ান স্পেস প্রোমোশন অ্যান্ড অথরাইজেশন সেন্টার  উদ্যোগের সূচনা করেছে।
ইন-স্পেস উদ্যোগের মাধ্যমে বেসরকারি ক্ষেত্রে নিম্নলিখিত বিষয়গুলিতে সহায়তা দেওয়া হবে –
কারিগরি সহায্য প্রদান; নগদ বিনিময়ে উৎসাহ; মহাকাশ দপ্তর চত্বরে অস্থায়ী সুযোগ-সুবিধা কাঠামো গড়ে তোলার অনুমতি; এনএসআইএল – এর চাহিদার বিষয়গুলিতে নিলাম প্রক্রিয়ায় অংশগ্রহণে অনুমতি এবং বিজ্ঞান ও মহাকাশ অনুসন্ধান অভিযানগুলিতে অংশগ্রহণ।
মহাকাশ ক্ষেত্রে বেসরকারি অংশগ্রহণে আরও বেশি উৎসাহদানের জন্য কেন্দ্রীয় সরকার প্রাতিষ্ঠানিক ও নিয়ন্ত্রণমূলক ব্যবস্থার অঙ্গ হিসাবে ইন-স্পেস উদ্যোগ গ্রহণ করেছে। তবে, এই উদ্যোগের আওতায় অর্থ সংস্থানের বিষয়গুলিকে অন্তর্ভুক্ত করা হয়নি।
বেসরকারি ক্ষেত্র এই উদ্যোগের আওতায় নিম্নলিখিত বিষয়গুলিতে অংশগ্রহণ করতে পারবে –
কৃত্রিম উপগ্রহ নির্মাণ; উৎক্ষেপণ যান নির্মাণ; উৎক্ষেপণ পরিচালনা; বিভিন্ন ধরনের অ্যাপ্লিকেশন বা মহাকাশ সংক্রান্ত প্রযুক্তির প্রয়োগ ও তার উদ্ভাবন তথা মহাকাশ-ভিত্তিক পরিষেবা প্রদান এবং মহাকাশ ক্ষেত্রে বিভিন্ন ধরনের কর্মকান্ডে সামিল হওয়ার জন্য সিস্টেম বা কারিগরি পদ্ধতির উদ্ভাবন।
(CG/BD/SB